A. A. Milne

Alanus Alexander Milne (vulgo Alan Alexander Milne ; natus die 18 Ianuarii 1882 Londonii, Anglia, mortuus die 31 Ianuarii 1956 in Sussexia Orientali) fuit scriptor Anglicus. Alumnus fuit Collegii Westmonasteriensis, deinde collegii Trinitatis apud Cantabrigienses ubi arti mathematicae studuit.

Duos libros de urso nomine Winnie Ille Pu (Anglice Winnie the Pooh) conscripsit. Primus horum, nomine Winnie-the-Pooh sive Winnie Ille Pu, anno 1926 editus est, alter autem, nomine The House at Pooh Corner sive Domus anguli Puensis anno 1928. Ambo ab interprete Alexandro Lenardo in Latinum conversi sunt. Praeter Winnie illum Pum Milne nonnullos libros adultis destinatos, poemata, complures fabulas composuit. 

 Bibliographia 
 Ann Thwaite, A.A. Milne: His Life. Londinii: Faber and Faber, 1990. ISBN 0571138888

 Nexus externi 

 De A. A. Milne auctore

Categoria:Scriptores Angliae
Categoria:Nati 1882
Categoria:Mortui 1956
Categoria:Auctores Anglici
Categoria:Scriptores librorum puerilium
Categoria:Alumni Collegii Westmonasteriensis
Categoria:Alumni Universitatis Cantabrigiensis